Vita:Szarmaták

message: Elolvastam Zakiev munkáit, s határozottan állíthatom, egyik sem nyeresége a tudománynak. A szerző szerint minden török volt. Maga az Úr is török nyelven szólott teremtményeihez (legalábbis a bábeli sajnálatos események előtt).
Zakiev szerint a szkíta szövetség neve (asszír ékiratos táblákon Ishkuza) is törökből vezethető le, mégpedig nem is csak egyféle módon. Az Oguz név jelentése Zakiev szerint Ak + Uz = Fehér (nemes) Uz. Az Uz szó – mondja nagy hírű szerzőnk – az As névből fejlődött ki, s ez utóbbi egyúttal a türkök nevének ősi változata. Az alábbiakat betűhíven idézem, miként a klasszikusokat szokás:
replies: text: 1) Ishke, Echke (belső) + Uz (népnév) = „Belső Uz”;

text: 2) Ishke, Eske, Eske-de, Eske-le, Eske-Uz = „az Eske néppel kevert nép”;

text: 3) Ish-Oguz, vagyis Ish (As) + Oguz = „Fehér (nemes) Uz”.
A szkíták egyik nagyura, Ishpakai szintén török volt: Ish (egyenlő, barát) + basa (felhoz) = Ish baga, azaz „egyenlőnek, barátnak tartja magát”.
A szkíták másik nagyura, Partatua nem különben török volt: Bardy-tua, Bar-ly-tua = „vagyon, jólét teremtésére született”.
És így tovább, míg bele nem zöldülünk, illetve törökülünk.
Van elég baj a „Szarmaták” szócikkel amúgy is: össze vannak benne zagyválva a szarmaták, szauromaták, a királyi szkíták, a szirákok, az alán szövetség népei, az oszétok, Harmatta János és a többi. Talán nem kellene a zűrzavart fokozni Zakiev kinyilatkoztatásaival. Feltevése kapjon helyet, mondjuk, külön szakaszban. Jebusaeus vita 2016. december 3., 10:30 (CET)
Madyas nevű felebarátunk – nyilván ádáz török hívő – hagyatékát rendezni kellene. Az általa idézett munkák többsége felületes, megbízhatatlan és részrehajló, Hearth munkája pedig okkult, s ez okból nem ide való.
*  ve  (2002): Genel Türk tarihi. 1. Cilt. İstanbul.
*  (2008): Timeline of ancients. P. 169. In The Secret Alchemy of Mary Magdalene. Revealed. [Part A.] USA.
*  (1992): 1. İskitler, Sarmatlar, Roksolan ve Yazığlar Pp. 176–177. In Türk dünyası el kitabı. Birinci Cilt. Coğrafya-Tarih. Türk Kültürünü Araştırma Enstitüsü. Yayinlari: 121. Serı: I. Sayi: A-23. Ankara.
*  (1996): Who Gets the Past? Competition for Ancestors among Non-Russian Intellectuals in Russia. Washington, Baltimore and London.
*  (1995): Who are Alans? In Problems of the History and Language. Collection of articles on problems of lingohistory, revival and development of the Tatar nation. Kazan.
*  (2006): Türklerin ve Tatarların Kökeni. İstanbul.
Mivel nem érzem magam avatottnak, másoknak, rátermettebbeknek kellene vállalnia a fent említett források törlését, eltávolításukat a cikkből. Jebusaeus vita 2017. július 13., 19:24 (CEST)
thread_title:  Zakiev és a törökök 

message: Különösen a "A szarmaták nyelve és az esetleges szarmata-magyar kapcsolat" szakasz egy hozzáértő szerkesztést kíván, mai modern kutatásokat nélkülöz, Hérodotoszra alapító megállapítások, mesék és mondák alapján nem írunk enciklopédiát. Ogodej  vitalap 2023. június 8., 20:48 (CEST)
replies: text: A marha csatakiáltást magyarnak vélni konkrétan marhaság. Törölni kellene ezt az áltudományos baromságot is. Ez a szócikk nagyon zavaros...  91.83.73.49 (vita) 2023. december 5., 21:55 (CET)
thread_title:  Lektorsablon indoklása 

message: Messzemenően egyetértve a fenti kritikákkal megkezdtem a cikk átírását megfelelő tudományos szintű források alapján.– Szilas vita 2024. május 11., 07:48 (CEST)
thread_title: Tataroz sablon indoklása